ΕΞΑΙΡΕΤΙΚΑ ΕΠΕΙΓΟΝ

**ΕΝΗΜΕΡΩΤΙΚΟ ΣΗΜΕΙΩΜΑ**

**ΘΕΜΑ: ΕΝΙΣΧΥΤΙΚΗ ΔΙΔΑΣΚΑΛΙΑ**

 Αγαπητοί γονείς και κηδεμόνες των μαθητών μας, σας ενημερώνουμε ότι θα λειτουργήσει ο θεσμός της ενισχυτικής διδασκαλίας (Δωρεάν φροντιστηριακά μαθήματα).

 Η Ενισχυτική διδασκαλία αρχίζει να λειτουργεί με σχετική εγκύκλιο του ΥΠΑΙΘ μετά τη συλλογή και επεξεργασία των υπευθύνων δηλώσεων και θα λήξει με τη λήξη των μαθημάτων του σχολείου και πριν την έναρξη των γραπτών εξετάσεων.

 **Σκοπός του προγράμματος είναι η επανένταξη των μαθητών/τριών στη μαθησιακή διαδικασία, η μείωση της μαθητικής διαρροής και η βελτίωση της απόδοσής τους, ώστε να ολοκληρώσουν την υποχρεωτική τους εκπαίδευση.**

 **Το ωρολόγιο πρόγραμμα και τα μαθήματα της ενισχυτικής διδασκαλίας καθορίζονται ως εξής:**

 **Για την πρώτη (Α) τάξη Γυμνασίου**: τρεις (3) ώρες Μαθηματικά, δύο (2) ώρες Αρχαία Ελληνική Γλώσσα και Γραμματεία, τρεις (3) ώρες Νεοελληνική Γλώσσα και Γραμματεία, δύο (2) ώρες Αγγλικά, μια (1) ώρα Φυσική. Σύνολο έντεκα (11) ώρες.

 **Για τη δεύτερη (Β) τάξη Γυμνασίου**: τρεις ώρες (3) Μαθηματικά, δύο (2) ώρες Αρχαία Ελληνική Γλώσσα και Γραμματεία, τρεις (3) ώρες Νεοελληνική Γλώσσα και Γραμματεία, μία (1) ώρα Φυσική, δύο (2) ώρες Αγγλικά, και μία (1) ώρα Χημεία. Σύνολο: δώδεκα (12) ώρες.

 **Για την τρίτη (Γ) τάξη Γυμνασίου**: : τρεις ώρες (3) Μαθηματικά, δύο (2) ώρες Αρχαία Ελληνική Γλώσσα και Γραμματεία, τρεις (3) ώρες Νεοελληνική Γλώσσα και Γραμματεία, μία (1) ώρα Φυσική, δύο (2) ώρες Αγγλικά, και μία (1) ώρα Χημεία. Σύνολο: δώδεκα (12) ώρες.

 Κάθε μαθητής/τρια μπορεί να παρακολουθήσει από ένα έως και όλα τα μαθήματα της ενισχυτικής διδασκαλίας.

 Σε περίπτωση όπου κάποιος μαθητής/τρια απουσιάσει αδικαιολόγητα από τμήμα μαθήματος για τρεις συνεχόμενες εβδομάδες τότε διαγράφεται, με έγγραφη ενημέρωση του γονέα-κηδεμόνα του/της και αντικαθίσταται από τον πρώτο/η επιλαχόντα στον πίνακα αιτούντων της Δ/νσης Δ/θμιας Εκπ/σης Φλώρινας.

 Κριτήριο για την επιλογή του/της μαθητή/τριας αποτελεί η υστέρηση στους παραπάνω τομείς γνώσης και αποφασίζεται από τον σύλλογο των διδασκόντων του σχολείου.

 Παρακαλούμε όσοι ενδιαφέρεστε για το πρόγραμμα της ενισχυτικής διδασκαλίας, να αναζητήσετε την αίτηση-δήλωση μαθημάτων από την ιστοσελίδα του σχολείου και αφού την συμπληρώσετε να την στείλετε ηλεκτρονικά στο email του σχολείου mail@3gym-florin.flo.sch.gr ή εναλλακτικά να την βάλετε στο γραμματοκιβώτιο του σχολείου **έως και τη Δευτέρα 30 Νοεμβρίου 2020.**

Φλώρινα, 18-11-2020 Ο Διευθυντής

 Φωτιάδης Ιωάννης